Rakastan, rakastan

Rakastan, rakastan on vuonna 1988 MTV:llä esitetty suomalainen televisiosarja, joka parodioi saippuaoopperoita. Sarjan käsikirjoitti, ohjasi ja tuotti Ere Kokkonen. Sarjaa esitettiin joka toinen viikko lauantaisin klo 21.30–22.00. Sarjaa ei ole esitetty uusintana. Lehtien tv-ohjelmatiedoissa viimeisen jakson nimeksi mainitaan Viimeinen taistelu, itse ohjelmassa jakson nimi on Onnettomat loput. Sarjan jokainen jakso päättyy repliikkiin Rakastan, rakastan. Ere Kokkonen kirjoitti sarjan pohjalta Rakastan, rakastan -farssimusikaalin Komediateatteri Arenaan, ja se oli teatterin ohjelmistossa keväällä 2004. Ere Kokkosen kertoman mukaan käsikirjoituksessa käytettiin joitakin toteutumattoman elokuvan Uuno Turhapuro — salainen agentti suunniteltuja ideoita. Elokuva ei mennyt tuotantoon Eren ja Spede Pasasen riitauduttua Kokkosen provisiopalkasta. ==Juoni== Gunilla Bonnerin mies Ben Bonner kuolee räjähdyksessä. Eero Moilanen eroaa vaimostaan Liisa Moilasesta ja menee tämän äidin Gunillan kanssa naimisiin rahan vuoksi. Liisa Moilanen puolestaan löytää entisen miehensä Eeron isän Frits Moilasen ja avioituu tämän kanssa tullen näin äitinsä anopiksi. Ben Bonner nousee kuolleista. Frits ja Liisa adoptoivat Fritsin pojat Eero ja Hans Moilasen, tämän jälkeen Liisasta tulee entisen miehensä Eeron äiti. Gunilla puolestaan on paitsi Liisan äiti, myös tämän miniä. Frits on Gunillan vävypoika että appiukko. Gunilla eroaa Eerosta ja nai tämän elokuvaohjaaja veljen Hansin. Tämä liitto ei kestä kauan, kun Liisa päätyy yllättämään äitinsä ja miehensä hieman arveluttavassa tilanteessa. ==Jaksoluettelo== Jakso Nimi Ensiesitys 1\. Kultaseni, kuka on se nainen? 9. tammikuuta 1988 2\. Hautajaiset 23. tammikuuta 1988 3\. Vielä yhdet häät 6. helmikuuta 1988 4\. Adoptiolapset 20. helmikuuta 1988 5\. Yhteisen katon alle 5. maaliskuuta 1988 6\. Taistelu talosta 19. maaliskuuta 1988 7\. Hemmetin hullunmylly 2. huhtikuuta 1988 8\. Ihmisryöstö 16. huhtikuuta 1988 9\. Pallo hukassa 14. toukokuuta 1988 10\. Onnettomat loput 28. toukokuuta 1988 == Näyttelijät== ===Päärooleissa=== * Elina Pohjanpää – Gunilla Bonner * Olavi Ahonen – Ben Bonner * Sanna-Kaisa Palo – Liisa Moilanen * Ville-Veikko Salminen – Frits Moilanen * Jukka Puotila – Hans Moilanen * Taneli Mäkelä – Eero Moilanen * Risto Aaltonen – Hakkarainen, hovimestari * Kiti Kokkonen – Hansin tytär ===Muissa rooleissa=== * Jyrki Kovaleff – Risto Pärnänen, pappi * Tiia Louste – Sylvia, sisäkkö * Juhani Kumpulainen – pormestari * Aarre Karén – pankinjohtaja * Seppo Pääkkönen – näyttelijä * Seppo Kolehmainen – näyttelijä * Yrjö Parjanne – näyttelijä * Ere Kokkonen – Mutikainen * Keijo Komppa – tuomari * Titta Jokinen – toimittaja * Meiju Suvas – Meiju, laulaja * Pete Veijalainen – Pete * Herman Keränen – Hermanni * Tommi Rinne * Anitta Niemi * Eivor Haddas ==Tekijät== * Olli Ahvenlahti – musiikki * Harri Sutinen – musiikin etuäänitys * Reijo Elo – kuvaaja (studio) * Helge Nieminen – kuvaaja (studio) * Mara Kakko – kuvaaja, EFP * Risto Miettinen – äänittäjä (studio) * Pekka Lampela – äänittäjä, EFP * Seppo Saarinen – MTV Team E * Jari Huovinen – MTV Team E * Markku Henttonen – MTV Team E * Jaani Lampinen – MTV Team E * Jarmo Utriainen – MTV Team E * Rauno Westerlund – MTV Team E * Pekka Kantola – MTV Team E * Petri Näsman – MTV Team E * Eero Nieminen – kuvanauhan koostaja * Alf Ekström – kuvanauhan koostaja * Reino Partanen – järjestäjä * Riitta Hutchings – tarpeistonhoitaja * Irma Aaltonen – puvustaja * Eila Nopanen – naamioitsija * Aarni Kuorikoski – studio-ohjaaja * Matti Lyytinen – graafikko * Kristine Elo – lavastaja * Seija Raitanen – lavastajan assistentti * Marita Lepistö – kuvaussihteeri * Monica Parland – ruotsinkielinen ohjelmatekstitys * Ere Kokkonen – käsikirjoittaja, ohjaaja, tuottaja Luokka:Suomalaiset komediasarjat